
For my beautiful kids, always.




For my strong parents, thank you so much for the gift of strength.




For the grace of God, forever…










Healing doesn’t mean the damage never existed. It means the damage no longer control our lives.

Nicole




PUSIKIT SA KADILIMAN ang gabi. Dumagdag sa mga sensasyong lumulunod sa akin ang mababang hamog at usok na nagpapahirap sa aking makita ang aking dinaraanan. Kahit pamilyar sa akin ang aspaltadong daang ito dahil tumatakbo ako rito gabi-gabi, may humaharang sa utak kong maalala kung saan ako dapat patungo.

Siguro, dahil sa kaibuturan ng aking puso, alam kong wala akong matatakbuhan para matakasan ang lagim ng kamatayan. 

Pero hindi ako pwedeng tumigil. Kapag ginawa ko iyon, aabutan ako ng demonyong tinatakbuhan ko. Agad niyang matutuklasang nakatakas na ako sa aking masikip na kulungan at susundan niya ako agad. Hindi niya papayagang makawala ako sa kanya…

In fact, he might already be out here somewhere, hiding, and watching me blunder. This was probably just another part of my torture.

Umalpas muli ang hagulhol sa aking bibig. Pagod na pagod na ako at hindi ko na alam kung tatagal pa ako. Pagod na hindi lang ang pisikal kong katawan kundi maging kaluluwa. Hindi ko na kayang lumaro pa sa laro ng kriminal na iyon. Para ano pa? Mahuhuli niya ako at mahuhuli. Mauulit ang bangungot at magwawakas lang sa aking nalulunod sa sarili kong dugo, nagmamakaawa pero walang lumalabas na tunog mula sa aking bibig. 

Walang nakakarinig. Walang magliligtas sa akin mula sa aking mga bangungot.

Gabi-gabi… they were getting worse. Gabi-gabi, sumasaklap ang aking pagkasindak.

Sawang sawa na ako. Kailangang matigil na ito, naiisip ko habang bumabagal ang aking pagtakbo. Kailangang harapin ko na ang aking demonyo.

Tumigil ang aking nananakit na mga paa sa pagtakbo. Habang humihingal, I realized I had more hope and willpower than I knew before… sa nagdaang sanlibong mga gabing tinatakasan ko si Kamatayan.

Galit. Kasi may galit. Bakit ganito? Wala akong kasalanan! Bakit pinagdaraanan ko ito?

Pumihit ako at humarap sa direksyong pinanggalingan ko.

Kaya ko ito. 

At kung sakaling hindi ako makaligtas, hindi ba’t napakatamis na mamatay nang hindi na naghihintay kung kailan ako muling liligaligin ng matinding takot?

“Lumabas ka!” sigaw ko sa nangangatal na boses. “Hindi ko na kayang matakot! Lumabas ka!”

Hindi ako naghintay nang matagal. 

Humiwalay sa dilim at hamog ang nakaitim na lalaki, gulo ang buhok at marumi. I could smell the stench of him from where I stood. Malamig ang kanyang mga mata at naglalaro sa kanyang mga labi ang isang malisyosong ngisi. Tumigil siya sa harap ko na hindi man lang kababakasan ng pagod o paghingal na pinagdaraanan ko. 

“Natanggap mo na bang hindi mo ako matatakasan, Nicole?” tanong niya sa paos na boses, iyong klase na nagpapatayo ng mga balahibo ko tuwing maririnig. Inangat niya ang kamay na may hawak sa punyal na hindi nawalay sa kanya kahit saglit mula noong dinukot niya ako. Another one of his torture devices to terrorize me into submission. 

“Sandaling sandali lang ito. Tulad din lang nang bilis nang pagsira ng iyong ama sa aking mga pangarap. Sumisingil ako ng pautang, Nicole. Sa aking mga kamay ka mamamatay!”

Nangangatal na ako nang todo. Kahit tanggap ko na, hindi ko pa rin pala matatakasan ang sindak. Umungol ako bago pumikit, naramdaman ang paglalandas ng luha sa aking mga pisngi kasabay ng sakit noong marahas niyang sinabunutan at hinila ang aking buhok para mapalitaw ang aking leeg.

I felt the coldness of the knife’s edge and I prayed it would be fast… 




Naliligo sa pawis, nagising ako mula sa masamang bangungot. Napabalikwas ako sa aking higaan, maingay ang hugot ng hininga para sa nagsisikip kong mga baga na parang matagal nang nagkukulang sa hangin.

Nang makilala ko ang loob ng sarili kong kwarto, nang masigurong walang hamog o usok at hindi madilim saanmang sulok, nanghina ako. Bumagsak ang mukha ko sa ibabaw ng mga nakatiklop kong tuhod habang niyayakap ko ang sarili ko.

Ang mga bangungot ko. Mas madalas na ngayon. Mas nakakatakot. Mas totoo kaysa alaala nang tunay na pangyayaring akala ko ay maiiwan ko na sa nakaraan. 

Huminga akong muli nang malalim at ilang ulit. Ang lamig nang matalas na kutsilyong iyon sa aking leeg… hinding hindi ko makakalimutan.

Imboluntaryong napaangat ang nangangatal kong kamay para kapain kung nasaan dati ang pilat sa parteng iyon ng aking leeg ng aking mga daliri. It was just at the top of that hollow between my shoulder blades. Nawala na iyon sa laser treatment pero parang naroon pa rin. I had thought I was dead. But the devil did not cut me where I would have bled to death. He cut me at places where it would scare me so much into thinking I was dying…

Dios ko, hanggang kailan matatapos ito? Iyong takot na nagbalik siya para ituloy ang hindi niya nagawang tapusin. Ang lalaking estranghero na walang pangalan…

Kung hindi niya ako napatay ng punyal na iyon, mapapatay niya ako sa takot.

Umiyak na ako nang tuluyan, mga hagulhol mula sa aking kaluluwa. Hindi ko na talaga kaya. Hindi na talaga!

Pero anong gagawin ko?

Dumako ang mga mata ko sa smartphone na nakapatong sa ibabaw ng nightstand. Dinampot ko iyon na parang iyon na lang ang tangi kong kaligtasan. Sa sobrang pangangatal nang nanlalamig kong mga kamay, ilang ulit kong na-tap ang maling mga numero sa halip na ang memoryadong mga numerong hiniling ko noon ay hindi ko gagamitin sa ganitong pagkakataon. 

Sa ikaapat na ring, tinanggap ang tawag ko sa kabila. 

“Yes?” tanong nang antok na tinig ng isang matandang lalaki sa kabilang linya.

“D-Dad?”

Nakilala niya agad ang boses ko. Pero naroon pa rin ang disbelief nang sambitin niya ang pangalan ko sa tinig na gising na gising at alerto. “Bunso? Anak? Bakit?”

Napangiwi ako. Ang laki ko na pero nakakalimot si Daddy sa mga pagkakataon at tinatawag ako sa tawag niya sa akin noong bata pa ako. But I didn’t mind at the moment. I felt like a kid anyway. “Daddy…”

“It’s two forty-three, iha. Anong problema?”

“I need your he-help…”

Saglit na natigilan ang ama ko, ang retiradong heneral na si Miguel Torres, sa pagkabasag ng tinig ko. I could feel from here his anguish when he spoke again. “I’ll be there in a minute,” paos niyang pakli. “Don’t worry, I’ll be there in a moment. Wait for me.” Bago niya pinutol ang tawag nang walang paalam.

Ibinaba ko ang phone ko at ipinagpatuloy ang pagyakap ko sa sarili. Hinayaan kong tumulo pa rin ang aking mga luha, pagkatapos ay pagod akong sumandal sa mga unan para tahimik na maghintay.

ADAM


RAMDAM KO pagsasalubong ng mga kilay ko habang nakatayo sa harap ng malaking two-storey house ni Nic – Nicole Torres, kinakapatid ko. Naningkit pa ang mga mata ko habang kinikilatis ang mababang gate na kahit maganda ang pagkakagawa ay sa kahoy naman yari. Kapansin-pansin din ang malalaking bintana na gawa sa babasaging bubog – kita na ang loob sa gumagamit ng telescope, pwede ring ma-penetrate ng ligaw na bala. Ilang sasakyan ang nakaparada sa harap ng bahay na parang may nagaganap na party sa loob gayong alas-tres pa lang ng hapon.

Imposible namang children’s party. Wala pang anak o asawa si Nic, as far as I knew. At kung tama ang pagkakaalala ko, hindi siya sociable like that, at ganoon pa rin siya hanggang ngayon ayon sa ama niya sa minsanan naming correspondence sa nagdaang mga taon.

Nawala ako ng eleven years. Alam kong napakarami nang nangyari sa buhay ni Nicole mula noong huli kaming magkita. Hindi sapat para sa akin ang mga balita lang. Sabik na sabik ko nang makita ang paborito kong kinakapatid – ang nag-iisang babae at nag-iisa kong kinakapatid. 

Napangiti ako. I remembered she would correct me after she’d hear me say she was my favorite, in her ‘higher than thou’ voice, every time. 

Ipinilig ko ang ulo ko. Nakakalimutan kong hindi na siya dalagita so her voice might have changed from that reedy one she used to play with. Eleven years iyon. Twenty-five na ngayon si Nicole. Dalagang dalaga na.

At sumikip ang dibdib ko. 

Bumuntunghinga ako at pumanhik sa tatlong baitang na hagdan patungo sa beranda, at nainis na naman nang makita ko ang bukas na front door. Bukas na bukas ang lugar na ito kahit sino ay makakapasok nang walang makapapansin. Ni walang sumilip sa mga bintana kanina noong ipasok ko ang kotse ko sa gate at iparada sa bakuran sa dulo ng driveway.

Ang inis ay lumala nang makapasok ako sa salas. 

Ilang tao roon ang tahimik at abala sa kanilang mga ginagawa. It wasn’t a party, it was a craft or art session. May nagpipinta sa canvas, may naglililok ng pigura sa kahoy, ang isa pa ay gumagamit naman ng clay. Lahat ay mga nasa bata pang edad, not more than twenty. Mga estudyante marahil ni Nicole.

Bukod sa pagiging isang young and successful painter, madalas maimbita si Nicole sa mga unibersidad para magbigay ng lectures. Along the way, nakakakilala siya ng mga estudyanteng interesadong mapalago ang kanilang mga talento, at hindi nakapagtataka na mag-extend ang babae ng tulong – at ng kanyang bahay – sa mga ito. Likas na matulungin ang dalaga at isa iyon sa mga tandang tanda ko sa mga virtues niya na hindi ko inaasahang magbabago. 

At tama ako.

Napailing ako, nangingiti kahit medyo naiinis pa rin. Si retired general Miguel Torres, kilalang nagmula sa lahi ng mga heneral at may dalawang anak na lalaking parehong may mga ranks na rin sa military, paanong nagkaroon ng anak na isang gifted artist? Kung paanong na-develop pa rin ang inklinasyon ni Nicole sa arts sa isang bahay na puno ng mga kalalakihang walang pinag-uusapan kundi combat at digmaan ay hindi ko kailanman maiintindihan.

Pero heto nga si Nicole, pagpipinta na ang career, at successful doon. Hindi ko alam kung paano niya naipaglaban iyon sa ama, tulad nang pakikipaglaban niyang magkaroon ng sarili niyang residence na hiwalay at malayo rito, mula pa sa sarili niyang perang kinita sa pagpipinta.

Napansin ko lang, tatlong minuto na akong nakatayo roon ay wala pa ni isang estudyanteng nakapansin man lang sa akin. Ni wala kahit isang nag-angat ng tingin mula sa ginagawa.

No hope here. 

Pumihit ako para sundan ang mga boses na nagtatalo sa sunod na kwarto katabi ng hagdanan. 

It was the den, base sa komportableng mga armchairs na nagkalat sa loob, high tech equipment sa entertainment center, makapal at kulay kremang carpet sa sahig at… dark-themed paintings sa mga dingding. Sa abstract karamihan sa mga iyon, pula at itim ang dominant na kulay, at sandali ko iyong pinagtaka. Weren’t they ominous-looking somehow para sa den kung saan nagre-relax ang mga tao? Must be a trend. Whatever worked.

Sa isang parte ng kwarto ay may floor-to-ceiling bookshelves na punong puno ng mga libro. Nahuli ng mga mata ko ang luma pero alagang libro tungkol sa Contemporary Arts na iniregalo ko sa kanya noong sampung taon pa lamang siya. Marami ring fiction books doon kasi mahilig magbasa si Nicole. Punung puno ang isa pang floor-to-ceiling ding bookshelves niyon at muli, nakita ko na naman ang iba pang mga libreng nairegalo ko o naipasa ko sa kanya noon sa kanya mula sa sarili kong stash – Moby Dick, Twenty Thousand Leagues Under The Sea, Dune, Frankenstein… mahilig din sa sci-fi at fantasy ang kinakapatid ko kahit babae at dalagita pa lang noong umalis ako.

Napabuntunghininga ako at nagpalinga-linga pa. Where is that girl? 

Sa tabi ng bookshelves ay ang divan. Dalawang lalaki na nasa mga early thirties ang mga nakaupo sa magkabilang dulo at sila ang naririnig kong nagtatalo tungkol sa kung anong art pieces sa isang auction na umabot sa kung anong halaga sa bidding.

I didn’t care about that. I cared about finding Nicole.

“Excuse me,” tawag ko. Nang walang lumingon isa man sa dalawa, inulit ko ang tawag sa mas malakas at mas buong tinig.

Sinulyapan ako nang isa, iyong mas mukhang bugnutin, na magkasalubong ang mga kilay. Bahagyang naghiwalay ang mga iyon nang makita ako. “Yes?”

“Saan ko makikita ang may-ari ng bahay?”

“You can always find her in her studio at this time of day.”

Tumango ako at magpapasalamat na sana.

“Pero huwag mo muna siyang abalahin. Bahala kang gawin anumang gusto mo rito sa baba hanggang bumaba siya rito. Hindi niya gustong naiistorbo kapag nagpipinta siya. Sumasakit ang kanyang ulo.”

Pagkatapos nang sinabi ay nagbalik sa diskusyunan ang dalawa na parang ang pagtatanong ko ay hindi man lang nangyari.

Naiirita na lalo, umurong ako mula sa den. Sunod akong nakarating sa kusina. Should I wait? I could maybe check if I could find beer or have coffee. 

Pero hindi ako mag-iisa lang roon. Isang babae ang naroroon, nakatalikod sa pinto sa pagkakaupo sa bar habang nakikipagkwentuhan sa kung sino sa phone niya. Kompor-tableng komportable sa pagkakasalampak sa seat.

Jesus. Anong palagay ng mga taong ito sa bahay ng kinakapatid ko, billiard hall? Tambayan?

“Excuse me.”

Lumingon ang babae. Ngumiti siya agad nang makita ako, tiningnan ako mula ulo hanggang paa, bago inangat ang isang malantik na kilay. “Yes?”

“I’m looking for Nicole.”

“Nasa studio niya s’ya, eh,” sagot niya sa malambing na rinig. “Can I do something for you?”

“Nasaan ang studio?”

“Nasa taas,” sagot niya habang tumuturo sa second at huling floor ng bahay, medyo lumalabi ang mga labing naka-bloody red lipstick.

“Thank you.” Tinalikuran ko siya at pinanhik ko ang hagdan na nakapagitan sa den at salas. 

Sa pangalawang palapag, una kong naraanan ang kwarto ni Nicole – mother of god! Obviously, it was her bedroom because the door was open, and I could see personal stuff like a picture of her dad in the nightstand. Ni walang proteksyon ang kwarto sa sinumang magtatangkang pumasok doon. 

Sa ikalawang nakaawang na pinto ay natagpuan ko sa wakas ang aking hinahanap.

Ni hindi namalayan ni Nicole noong marahan kong ibinuka pa ang pinto ng studio, o noong naglalakad na ako ng ilang hakbang papasok sa heavily carpeted na sahig na nagtatago ng ingay ng aking mga yabag. Nakatalikod siya sa akin, nakaupo sa isang stool, ang

